《寄西禅骥无称》
宋代·释居简

凌霄峰顶三年别，信亦不通书不达。怡山素约已休论，更欲染不歌一钵。

鹪鹩一枝在林杪，三穴空嗟秋兔狡。况复疏慵与世乖，乘流却把乌藤拗。

随流入流眼卓朔，胸中泾渭元清浊。曲为今时一线通，老鼠何妨入牛角。

无限旁观皆罔措，它家自有通霄路。此理明明说向谁，笑倒无称老禅虎。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧不，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。